b'\n_START_ARTICLE_\nLitvaks\n_START_PARAGRAPH_\nEls Jueus lituans o Litvaks s\xc3\xb3n jueus, amb arrels en el Gran Ducat de Litu\xc3\xa0nia: (avui Litu\xc3\xa0nia, Bielor\xc3\xbassia, Ucra\xc3\xafna, i el nord-est de la regi\xc3\xb3 de Suwa\xc5\x82ki a Pol\xc3\xb2nia). El terme es fa servir de vegades, especialment a Israel, per definir tots els jueus ortodoxos que segueixen una estil de vida i d\'aprenentatge "litu\xc3\xa0" (askenazita i no hassidim), sigui quin sigui el seu origen \xc3\xa8tnic._NEWLINE_Litu\xc3\xa0nia va ser hist\xc3\xb2ricament la llar d\'una comunitat jueva gran i influent que va ser gaireb\xc3\xa9 totalment eliminada en l\'Holocaust (vegeu Holocaust a Litu\xc3\xa0nia) Abans de la Segona Guerra Mundial hi havia m\xc3\xa9s de 110 sinagogues i 10 iexivot nom\xc3\xa9s a V\xc3\xadlnius. Abans de la Segona Guerra Mundial, la poblaci\xc3\xb3 jueva lituana era d\'unes 160.000 persones, aproximadament el 7% de la poblaci\xc3\xb3 total. Vilnius (aleshores Wilno en la Segona Rep\xc3\xbablica de Pol\xc3\xb2nia) tenia una comunitat jueva de prop de 100.000 persones, al voltant del 45% del total de la ciutat. Segons el cens del 2005, a Litu\xc3\xa0nia hi vivien uns 4.000 jueus Encara hi ha fortes comunitats de jueus d\'origen litu\xc3\xa0 Jueus a tot el m\xc3\xb3n, especialment a Israel, els Estats Units, Sud-\xc3\xa0frica, Zimbabwe, Brasil i Austr\xc3\xa0lia._NEWLINE_Citant la investigaci\xc3\xb3 feta per H.G. Adler a Pol\xc3\xb2nia durant la Segona Guerra Mundial anomenada Theresienstadt 1941-1945, hi havia 80.000 jueus reclutats en l\'ex\xc3\xa8rcit independent de Pol\xc3\xb2nia abans de la invasi\xc3\xb3 alemanya que s\'identificaven com a jueus lituans. Usant diferents fonts, els investigadors de l\'Holocaust afirmen que hi va haver entre 60.000-65.000 soldats jueus en l\'ex\xc3\xa8rcit independent de Pol\xc3\xb2nia que s\'identificaven com a jueus lituans._NEWLINE_El mot "Litvak" prov\xc3\xa9 de "Litwak", un terme polon\xc3\xa8s que denota "un home de Litu\xc3\xa0nia", que no obstant aix\xc3\xb2 va deixar d\'usar-se abans del segle 19, nom\xc3\xa9s per ser reviscolat el 1880 en el sentit m\xc3\xa9s estricte de "jueu litu\xc3\xa0".'